આ હાસ્ય શો, જેમાં સાત રંગનો પારેખ પરિવાર ચમકી રહ્યો છે, તેને ઓળખની કોઈ જરૂર નથી! પરિવારના મુખિયા તુલસીદાસ (અનંગ દેસાઈ), જેને બધા વહાલથી ‘બાબુજી’ કહે છે, તે દરેક ઍપિસોડમાં પોતાના પરિવારજનોનું ગાંડપણ જોઈને માથું કૂટે છે. પડદા પરની હાસ્યથી ભરપૂર જોડી પ્રફુલ (રાજીવ મહેતા) અને હંસા (સુપ્રિયા પાઠક) અને તેમના ગોટાળાઓને જોઈને તમારી બત્તી ગુલ્લ થઈ જશે. જ્યાં પ્રફુલ પોતાને ઇંગ્લિશનો મોટો જાણકાર ગણે છે અને પોતાના અંગરેજીથી હિન્દીમાં ભાષાંતર કરીને ભયંકર લોચા મારતો હોય છે, ત્યાં જ તેની ગજરામાં સજેલી બિન્દાસ્ત પત્ની જે દરેકની આગતા સ્વાગતામાં કોઈ કસર નથી છોડતી, તેનું પ્રિય વાક્ય છે, “હેલ્લો હાઉ આર? ખાના ખા કે જાના હાં!”